97/599/EY: Komission päätös, tehty 30 päivänä heinäkuuta 1997, maataloustilastojen parantamiseksi toteutettavan teknisen toimintasuunnitelman 1996/97 hyväksymisestä (ETA:n kannalta merkityksellinen teksti)



Virallinen lehti nro L 240 , 02/09/1997 s. 0010 - 0012



KOMISSION PÄÄTÖS, tehty 30 päivänä heinäkuuta 1997, maataloustilastojen parantamiseksi toteutettavan teknisen toimintasuunnitelman 1996/97 hyväksymisestä (ETA:n kannalta merkityksellinen teksti) (97/599/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön maataloustilastojen parantamisesta 25 päivänä kesäkuuta 1996 tehdyn neuvoston päätöksen 96/411/EY (1) ja erityisesti sen 4 artiklan 1 kohdan, sekä katsoo, että komissio laatii päätöksen 96/411/EY 4 artiklan 1 kohdan mukaan vuosittain maataloustilastoja koskevan teknisen toimintasuunnitelman 10 artiklassa määrättyä menettelyä noudattaen, tekninen toimintasuunnitelma vuosiksi 1996/97 (ensimmäinen ja toinen osa) on hyväksytty komission päätöksellä 97/19/EY (2), tekninen toimintasuunnitelma vuosiksi 1996/97 (kolmas osa) on osalta laadittu komission ensisijaisten tilastointitarpeiden perusteella, toimintasuunnitelmassa suunnitellut toimet koskevat tilastoinnin aloja, joilla on uusia tai kasvavia tarpeita, jotka on esitetty päätöksen 96/411/EY liitteessä II, päätöksen 96/411/EY 6 artiklan mukaisesti yhteisö osallistuu kustannuksiin, joita jäsenvaltioille aiheutuu kansallisten järjestelmien mukauttamisesta tai uusia tai kasvavia tarpeita koskevista valmistelutöistä osana teknistä toimintasuunnitelmaa, ja tässä päätöksessä määrätyt toimenpiteet ovat pysyvän maataloustilastokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Tekninen toimintasuunnitelma 1996/97 maataloustilastojen parantamiseksi (kolmas osa) on tämän päätöksen liitteenä. 2 artikla Tämä päätös on osoitettu kaikille jäsenvaltioille. Tehty Brysselissä 30 päivänä heinäkuuta 1997. Komission puolesta Yves-Thibault DE SILGUY Komission jäsen (1) EYVL L 162, 1.7.1996, s. 14 (2) EYVL L 6, 10.1.1997, s. 45 LIITE TEKNINEN TOIMINTASUUNNITELMA 1996/97 (KOLMAS OSA) 1. Teknisessä toimintasuunnitelmassa maataloustilastojen parantamiseksi (TAPAS), jonka komissio hyväksyi 16 päivänä joulukuuta 1996 (1), määrätään keväällä 1997 laadittavasta kolmannesta osasta, jossa vahvistetaan mukaan otettavat toimet ja komission niille antaman rahoitusavun summat. 2. Kolmannen osan toimien tarkoituksena on parantaa tilastoja seuraavilla alueilla: i) Tarjontataseet: a) vilja- ja muut peltokasvitaseet, hedelmä- ja vihannestaseet, maitotuotetaseet, b) rehutaseet. ii) Eläintilastot: a) tuotantoennusteet b) maitotuotteiden valkuaispitoisuus Komissio osallistuu näillä alueilla suoritettavien toimien rahoittamiseen. Yksittäisen jäsenvaltion saama avustus ei ylitä liitteenä olevassa taulukossa ilmoitettuja summia. 3. Jäsenvaltioiden toimien tavoitteena pitäisi olla seuraavia koskevien tietojen parantaminen: i) Tarjontataseet: a) vilja- ja muut peltokasvit, hedelmät ja vihannekset, maitotuotteet: - tarjontataseiden päivittäminen tai laatiminen erityisesti viljojen, hedelmien ja vihannesten sekä maitotuotteiden osalta - toimet, mukaan lukien tutkimukset, jotta tiettyjä taseen eriä (varastot, kulutus jne.) voitaisiin arvioida paremmin b) rehut: - rehutaseiden päivittäminen tai laatiminen - tiloilla syötettyjen markkinoitujen eläinrehujen tarjonnan ja kulutuksen parempi tuntemus - menetelmätutkimuksia, jotta tiettyjä taseen eriä voitaisiin arvioida paremmin. ii) Eläintilastot: a) tuotantoennusteiden parantaminen: - täydentämällä karjoja koskevia kyselyjä muilla tietolähteillä - parantamalla karjoja koskevia tämänhetkisiä kyselyjä - parantamalla muista lähteistä tulevaa tietoa sekä ennustemenetelmiä. Tätä varten voidaan käyttää erityisesti teurastustilastoja, parannettuja tuotantoennustemalleja, karjoja koskevien tilastosarjojen parempaa hyödyntämistä (esim. jako ja analyysi koon ja luokan mukaan) jne. b) maitotuotteiden valkuaispitoisuus: menetelmätutkimukset, jotta voitaisiin vastata tämän aiheisten säännöllisten tilastojen kysyntään. >TAULUKON PAIKKA> (1) EYVL L 6, 10.1.1997, s. 45.